CELEX: 62018TN0574
Language: et
Date: 2018-09-28 00:00:00
Title: Kohtuasi T-574/18: 28. septembril 2018 esitatud hagi – Agrochem-Maks versus komisjon

26.11.2018   
            
            
               ET
            
            
               Euroopa Liidu Teataja
            
            
               C 427/93
            
         
      28. septembril 2018 esitatud hagi – Agrochem-Maks versus komisjon
      (Kohtuasi T-574/18)
      (2018/C 427/122)
      Kohtumenetluse keel: inglise
      
         Pooled
      
      
         Hageja: Agrochem-Maks d.o.o. (Zagreb, Horvaatia) (esindaja: advokaat S. Pappas)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni rakendusmäärus (EL) 2018/1019 (1);
               
            
                  —
               
               
                  jätta kostja kohtukulud tema enda kanda ja mõista temalt välja hageja kohtukulud käesolevas kohtuasjas.
               
            
         Väited ja peamised argumendid
      
      Hagi põhjendamiseks esitab hageja neli väidet.
      
                  1.
               
               
                  Esimene väide, et rikutud on ametiasutuse kohustust esitada põhjendused vastavalt Euroopa Liidu põhiõiguste harta artikli 41 lõike 2 punktile c.
               
            
                  2.
               
               
                  Teine väide, et rikutud on määruse (EÜ) nr 1107/2009 (2) artikli 6 punkti f või II lisa punkti 2.2. ja proportsionaalsuse põhimõtet, kuna andmetes toimeaine kohta, mille heakskiitmist taotletakse, esinevad väidetavalt lüngad.
               
            
                  3.
               
               
                  Kolmas väide, et ettevaatuspõhimõtet on kohaldatud vääralt seoses väidetavate andmelünkadega/probleemidega, mida ei saanud riskihindamise läbiviimiseks lõpule viia.
               
            
                  4.
               
               
                  Neljas väide, et seoses suure ohu tuvastamisega veeolenditele rikuti määruse (EÜ) nr 1107/2009 artiklit 4.
               
            
         (1)  Komisjoni 18. juuli 2018. aasta rakendusmäärus (EL) 2018/1019, milles käsitletakse toimeaine oksasulfurooni heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmäärust (EL) nr 540/2011 (ELT 2018, L 183, lk 14).
      
         (2)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT 2009, L 309, lk 1).